༡བསྟེན་རུང་བའི་སྤྱོད་ལམ།ལུས་སྟོབས་བཟང་ཞིང་ལང་ཚོ་དར་ལ་བབ་པའི་སྐྱེས་བུ་གཞོན་པ་རྣམས་ཀྱིས་ཐོག་མར་མི་རང་རང་གི་རང་བཞིན་དང་ཡུལ་དུས་སོགས་ལ་གཞིགས་ནས་དུས་རྒྱུན་གྱི་འཚོ་བའི་ནང་དུ་ཞོགས་པ་སྔ་མོར་ཆུ་ཚོད་ལྔ་དང་དགོང་མོ་ཆུ་ཚོད་བདུན་ཡས་མས་སུ་རང་སྡོད་སའི་ཁོར་ཡུག་ལེགས་ཤིང་ཁ་དབུགས་གཙང་མ་ཡིན་སའི་གནས་ཞིག་ཏུ་རང་ལུས་མི་རྔུལ་ཙམ་གྱིས་རྩོལ་བ་རན་ཙམ་བཅག་ན་མི་ལུས་བདེ་ཐང་གི་ཕྱོགས་ལ་ཤིན་ཏུ་བཟང་གི་རེད།རྩོལ་བཅག་གི་རྣམ་གྲངས་ཆེས་ཡག་ཤས་ནི་ག་འདྲ་ཞིག་ཡིན་ཞེ་ན།ཞོགས་རྒྱུག་བྱེད་པ།ལྒང་ལི་རྒྱག་པ་དང་བསྐོར་བ་བྱེད་པ།སྐུམ་ཕྱག་དང་བརྐྱངས་ཕྱག་གང་རུང་འཚལ་བ།ད་དུང་དེ་ལས་གཞན་བསྐོར་བྲོ་དང་བོད་བྲོ་སོགས་འགུལ་སྐྱོད་བྱེད་ཐབས་ཀྱི་རྣམ་པ་གང་ཡང་སྦྱོར་བ་མ་ལོག་པར་ལེགས་པར་བསྟེན་ན་གཟུགས་པོ་བདེ་ཐང་དང་ནད་མེད་ཚེ་རིང་ཡོང་བར་ཤིན་ཏུ་སྨན་ནོ།།